CELEX: 32010R0929
Language: lv
Date: 2010-10-18 00:00:00
Title: Komisijas Regula (ES) Nr. 929/2010 ( 2010. gada 18. oktobris ), ar ko groza Regulu (EK) Nr. 1033/2006 attiecībā uz ICAO noteikumiem, kas minēti 3. panta 1. punktā  Dokuments attiecas uz EEZ

19.10.2010   
            
            
               LV
            
            
               Eiropas Savienības Oficiālais Vēstnesis
            
            
               L 273/4
            
         KOMISIJAS REGULA (ES) Nr. 929/2010
   (2010. gada 18. oktobris),
   ar ko groza Regulu (EK) Nr. 1033/2006 attiecībā uz ICAO noteikumiem, kas minēti 3. panta 1. punktā
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2004. gada 10. marta Regulu (EK) Nr. 552/2004 par Eiropas gaisa satiksmes pārvaldības tīkla savietojamību (savietojamības regula) (1) un jo īpaši tās 3. panta 5. punktu,
   ņemot vērā Eiropas Parlamenta un Padomes 2004. gada 10. marta Regulu (EK) Nr. 549/2004, ar ko nosaka pamatu Eiropas vienotās gaisa telpas izveidošanai (pamatregula) (2), un jo īpaši tās 8. panta 1. punktu,
   tā kā:
   
               (1)
            
            
               Komisijas 2006. gada 4. jūlija Regulas (EK) Nr. 1033/2006, ar ko nosaka prasības attiecībā uz lidojuma plānu sastādīšanas procedūrām lidojuma sagatavošanas fāzē vienotajā Eiropas gaisa telpā (3), pielikumā atsaucas uz dažādiem Starptautiskās Civilās aviācijas organizācijas (turpmāk ICAO) noteikumiem. Kopš Regulas (EK) Nr. 1033/2006 pieņemšanas ICAO ir grozījusi šos noteikumus. Lai ievērotu dalībvalstu starptautiskās juridiskās saistības un nodrošinātu saskaņotību ar starptautiski reglamentētiem darbības pamatprincipiem, jāprecizē norādes Regulā (EK) Nr. 1033/2006.
            
         
               (2)
            
            
               Tāpēc attiecīgi jāgroza Regula (EK) Nr. 1033/2006.
            
         
               (3)
            
            
               Šajā regulā paredzētie pasākumi ir saskaņā ar Vienotās gaisa telpas komitejas atzinumu,
            
         IR PIEŅĒMUSI ŠO REGULU.
   1. pants
   Regulas (EK) Nr. 1033/2006 pielikuma 1., 2. un 3. punktu aizstāj ar šo:
   
      
                  “1.
               
               
                  
                     ICAO 2. pielikuma “Lidojumu noteikumi” (desmitais izdevums – 2005. gada jūlijs, ietverot visus grozījumus līdz Nr. 42) 3. nodaļas 3.3. punkts (“Lidojumu plāni”).
               
            
                  2.
               
               
                  
                     ICAO PANS-ATM dok. Nr. 4444 (piecpadsmitais izdevums – 2007., ietverot visus grozījumus līdz Nr. 2) 4. nodaļas 4.4. punkts (“Lidojumu plāni”) un 11. nodaļas 11.4.2.2. punkts (“Pārvietošanās ziņojumi”).
               
            
                  3.
               
               
                  Reģionālās papildu procedūras, dok. 7030, Eiropas (EUR) “Reģionālās papildu procedūras” (piektais izdevums – 2008., ietverot visus grozījumus līdz Nr. 2) 2. nodaļa (“Lidojumu plāni”) un 6. nodaļas 6.12.3. punkts (“Robežu novērtējums”).”
               
            
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   To piemēro no 2012. gada 15. novembra.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2010. gada 18. oktobrī
      
         
            Komisijas vārdā –
         
            priekšsēdētājs
         
         José Manuel BARROSO
      
   
   
      (1)  OV L 96, 31.3.2004., 26. lpp.
   
      (2)  OV L 96, 31.3.2004., 1. lpp.
   
      (3)  OV L 186, 7.7.2006., 46. lpp.